Source: https://www.trnavskyhlas.sk/c/27802-sud-definitivne-oslobodil-manazerov-trnavskej-teplarenskej-v-pripade-predaja-emisii.htm
Timestamp: 2020-02-17 14:07:29+00:00
Document Index: 8548143

Matched Legal Cases: ['Súd ', 'Súd ', 'súd ', 'súd ', 'súd ', 'Súd ', 'súd ']

Súd definitívne oslobodil manažérov Trnavskej teplárenskej v prípade predaja emisií | TRNAVSKÝ HLAS
Pondelok 17. 2., meniny má Miloslava, zajtra Jaromír.Význam mien.
Súd definitívne oslobodil manažérov Trnavskej teplárenskej v prípade predaja emisií
Vydané 17.1.2020 o 08.50, prispievatelia
Vrcholoví manažéri Trnavskej teplárenskej spoločnosti ako nominanti Slovenskej národnej strany v rokoch 2008 a 2009 podpísali zmluvy o predaji emisných kvót za 650-tisíc eur spoločnosti WMJ company, ktorá ich následne za približne 1,5 milióna eur predala českej spoločnosti ČEZ. Podľa súdu nešlo v tomto prípade o trestný čin.
Ilustračné foto: archív trnavskyhlas.sk
Krajský súd v Trnave oslobodil bývalých vrcholových manažérov Trnavskej teplárenskej spoločnosti v kauze predaja emisných kvót.
Bývalý generálny riaditeľ podniku Peter H. a ekonomický riaditeľ Ivan G. čelili obžalobe z obzvlášť závažného zločinu porušovania povinností pri správe cudzieho majetku, po dnešnom verdikte odvolacieho súdu sú definitívne nevinní.
Skutky popísané v obžalobe podľa súdu nie sú trestnými činmi. Trnavská teplárenská si v súvislosti s predajom emisií uplatňovala náhradu škody v objeme približne 900-tisíc eur.
Manažéri Trnavskej teplárenskej ako nominanti Slovenskej národnej strany (SNS) v rokoch 2008 a 2009 podpísali zmluvy o predaji emisných kvót za 650-tisíc eur spoločnosti WMJ company, ktorá ich následne za približne 1,5 milióna eur predala českej spoločnosti ČEZ.
Obaja sa bránili tým, že len vykonali rozhodnutie predstavenstva spoločnosti, ktoré predaj emisií schválilo všetkými hlasmi.
Podľa vtedajšieho ekonomického riaditeľa Ivana G. boli dokonca povinní uznesenie o predaji emisií pre spoločnosť WMJ company vykonať.
Podľa jeho tvrdenia v tom čase neexistovali žiadne striktné pravidlá pre obchodovanie s emisiami.
Aktérov predaja emisných kvót pôvodne oslobodil minulý rok Okresný súd v Trnave. Proti rozsudku sa odvolal krajský prokurátor, jeho odvolanie dnes Krajský súd v Trnave zamietol.
Súd okrem iného konštatoval, že primárny cieľ emisných kvót spočíva v ochrane životného prostredia.
„Primárny cieľ bol dosiahnutý tým, že spoločnosť Trnavská teplárenská vypustila menšie množstvo znečisťujúcich látok ako bol objem pridelených emisných kvót, pričom aj v prípade obchodovania s emisnými kvótami bol dosiahnutý výnos,“ uviedol k zamietnutiu odvolania súd.
Trnavská teplárenská spoločnosť mala každý rok z ministerstva životného prostredia k dispozícii emisné kvóty v objeme 53 600 ton, jej reálna spotreba však bola len v objeme 1500 – 2000 ton.
V roku 2008 predala spoločnosti WMJ company 45-tisíc ton emisných kvót za cenu 10,5 eura za tonu, referenčná cena na Komoditnej burze Bratislava bola v tom čase viac ako 25 eur za tonu.
V ďalšom roku tepláreň tej istej spoločnosti predala 60 000 ton emisných kvót za cenu 2,97 eura za tonu, pričom referenčná cena na burze bola 8,41 eura za tonu.
Okrem dvoch štatutárov Trnavskej teplárenskej spoločnosti súd oslobodil aj ďalších dvoch mužov, ktorí sa na predaji emisných kvót podieľali.
Inšpirácia zo Škandinávie: V trnavskom okrese vznikne Centrum cirkulárnej ekonomiky
Centrum si kladie za cieľ vyriešiť problém so skládkovaním odpadu v Trnave a okolí. celý článok
V Bernolákovom parku zadržali policajti mladíkov s marihuanou
Za drogy pre vlastnú potrebu hrozia dvom mladým mužom z Nových Zámkov až tri roky väzenia. celý článok
V Divadle Jána Palárika sa predstavia ochotníci z Trakovíc
Profesionálna scéna mieni v Roku slovenského divadla ponúkať priestor ochotníckym divadlám pravidelne. celý článok
12:48 V Bernolákovom parku zadržali policajti mladíkov s marihuanou
10:38 V Divadle Jána Palárika sa predstavia ochotníci z Trakovíc
9:23 Inšpirácia zo Škandinávie: V trnavskom okrese vznikne Centrum cirkulárnej ekonomiky
15.2. Chrípka stráca na sile, hoci ešte zatvára školské zariadenia
14.2. V Trnave pre futbalový zápas Spartak – Slovan uzatvoria Kollárovu ulicu
14.2. Nehoda pri väznici: Auto zrazilo chodca, po náraze má zlomené obe nohy
14.2. V lokalite Medziháj plánuje Trnava výstavbu, developerom bude mesto
13.2. Pre oblasť cukrovaru zmenili územný plán, na území sa má stavať
13.2. Pri nemocnici môžu vzniknúť nové parkovacie miesta a časom aj cyklochodník
13.2. Nie škaredá katolíčka hľadá pána v zaistenom postavení. Vdovci a žandári majú prednosť
Aquapark Trnava ide zelenou cestou, záleží mu na ekológii
Krach tureckej leteckej spoločnosti by piešťanské letisko nemal ovplyvniť
Pre oblasť cukrovaru zmenili územný plán, na území sa má stavať
Futbal, príprava: Slávia prehrala s Lovčicami ale zdolala Majcichov
Súboj Spartaka so Slovanom sledovalo 11-tisíc divákov, Trnava nepremenila penaltu